Vi søker etter deg som liker å lage brukervennlige, digitale løsninger som kan spare brukerne våre for tid og ergrelser. Du synes det er spennende å jobbe i et miljø der alle brenner for brukeropplevelse, men der du er spydspissen som gjør Fiken *enda* bedre.

Du liker å ta for deg side for side, feature for feature, og se hvordan flyt, informasjon, og interaksjoner kan forbedres. Samtidig holder du et øye på den overordnede løsningen, inkludert apper for iOS og Android. Er du god på det visuelle, så er det et pluss. Det viktigste er at du brenner for gode brukeropplevelser, og har noen tanker om hva som skal til for å lage produkter og tjenester man virkelig kan være stolte av!